CELEX: 32013R0740
Language: sk
Date: 2013-07-30 00:00:00
Title: Vykonávacie nariadenie Komisie (EÚ) č. 740/2013 z  30. júla 2013 o výnimkách z pravidiel pôvodu stanovených v prílohe II k Dohode o obchode medzi Európskou úniou a jej členskými štátmi na jednej strane a Kolumbiou a Peru na strane druhej, ktoré sa uplatňujú v rámci kvót pre určité výrobky z Kolumbie

31.7.2013   
            
            
               SK
            
            
               Úradný vestník Európskej únie
            
            
               L 204/40
            
         VYKONÁVACIE NARIADENIE KOMISIE (EÚ) č. 740/2013
   z 30. júla 2013
   o výnimkách z pravidiel pôvodu stanovených v prílohe II k Dohode o obchode medzi Európskou úniou a jej členskými štátmi na jednej strane a Kolumbiou a Peru na strane druhej, ktoré sa uplatňujú v rámci kvót pre určité výrobky z Kolumbie
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Rady 2012/735/EÚ z 31. mája 2012 o podpísaní v mene Únie a predbežnom vykonávaní Dohody o obchode medzi Európskou úniou a jej členskými štátmi na jednej strane a Kolumbiou a Peru na strane druhej (1), a najmä na jeho článok 6,
   keďže:
   
               (1)
            
            
               Rozhodnutím 2012/735/EÚ Rada schválila podpísanie Dohody o obchode medzi Európskou úniou a jej členskými štátmi na jednej strane a Kolumbiou a Peru na strane druhej (ďalej len „dohoda“) v mene Únie. Podľa rozhodnutia 2012/735/EÚ sa bude dohoda vykonávať predbežne do ukončenia postupov potrebných na jej uzavretie. Táto dohoda sa predbežne uplatňuje od 1. augusta 2013.
            
         
               (2)
            
            
               Príloha II k dohode sa týka vymedzenia pojmu „pôvodné výrobky“ a metód administratívnej spolupráce. V dodatku 2A uvedenej prílohy sa pre viaceré výrobky stanovujú výnimky z pravidiel pôvodu stanovených v danej prílohe v rámci ročných kvót. Preto je potrebné stanoviť podmienky pre uplatňovanie týchto výnimiek na dovozy z Kolumbie.
            
         
               (3)
            
            
               Kvóty stanovené v dodatku 2A k prílohe II by mala spravovať Komisia na základe zásady „prvý príde, prvý berie“ v súlade s nariadením Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex Spoločenstva (2).
            
         
               (4)
            
            
               Nárok na využívanie colných koncesií by mal byť podmienený predložením príslušného dokladu o pôvode colným orgánom tak, ako sa stanovuje v dohode.
            
         
               (5)
            
            
               Keďže dohoda nadobúda účinnosť od 1. augusta 2013, toto nariadenie by sa malo uplatňovať od toho istého dátumu.
            
         
               (6)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Pravidlá pôvodu stanovené v dodatku 2A k prílohe II k Dohode o obchode medzi Európskou úniou a jej členskými štátmi na jednej strane a Kolumbiou a Peru na strane druhej (ďalej len „dohoda“) sa uplatnia v rámci kvót uvedených v prílohe k tomuto nariadeniu.
   Článok 2
   Na uplatnenie výnimky stanovenej v článku 1 sa musí k výrobkom uvedeným v prílohe priložiť doklad o pôvode tak, ako sa stanovuje v prílohe II k dohode.
   Článok 3
   Kvóty uvedené v prílohe bude spravovať Komisia v súlade s ustanoveniami článkov 308a až 308c nariadenia (EHS) č. 2454/93.
   Článok 4
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 1. augusta 2013.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. júla 2013
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 354, 21.12.2012, s. 1.
   
      (2)  Ú. v. ES L 253, 11.10.1993, s. 1.
   
      PRÍLOHA
      
         Kolumbia
      
      Bez ohľadu na pravidlá interpretácie kombinovanej nomenklatúry má znenie opisu výrobkov iba informatívnu hodnotu, pričom pôsobnosť preferenčného režimu sa v kontexte tejto prílohy určuje na základe číselných znakov KN tak, ako existujú v čase prijatia tohto nariadenia.
      
                  Poradové číslo
               
               
                  Číselný znak KN
               
               
                  Opis tovaru
               
               
                  Obdobie kvóty
               
               
                  Objem ročnej kvóty
                  (v tonách čistej hmotnosti, pokiaľ nie je uvedené inak)
               
            
                  09.7140
               
               
                  3920
               
               
                  Ostatné platne, listy, fólie, filmy, pásy, pásky, z plastov, neľahčené a nezosilené, nelaminované, nevystužené alebo podobne nekombinované s ostatnými materiálmi
               
               
                  Od 1. augusta do 31. júla.
               
               
                  15 000
               
            
                  09.7141
               
               
                  6108 22 00
               
               
                  Dámske alebo dievčenské nohavičky krátke a dlhé, pletené alebo háčkované z chemických vlákien
               
               
                  Od 1. augusta do 31. júla.
               
               
                  200
               
            
                  09.7142
               
               
                  6112 31
               
               
                  Pánske alebo chlapčenské plavky, pletené alebo háčkované zo syntetických vlákien
               
               
                  Od 1. augusta do 31. júla.
               
               
                  25
               
            
                  09.7143
               
               
                  6112 41
               
               
                  Dámske alebo dievčenské plavky, pletené alebo háčkované zo syntetických vlákien
               
               
                  Od 1. augusta do 31. júla.
               
               
                  100
               
            
                  09.7144
               
               
                  6115 10
               
               
                  Pančuchový tovar s odstupňovanou kompresiou (napríklad pančuchy na kŕčové žily), pletený alebo háčkovaný
               
               
                  Od 1. augusta do 31. júla.
               
               
                  25
               
            
                  09.7145
               
               
                  6115 21 00
               
               
                  Ostatné pančuchové nohavice a pančuchy, zo syntetických vlákien, s dĺžkovou hmotnosťou jednoduchej priadze menej ako 67 decitexov, pletené alebo háčkované
               
               
                  Od 1. augusta do 31. júla.
               
               
                  40
               
            
                  09.7146
               
               
                  6115 22 00
               
               
                  Ostatné pančuchové nohavice a pančuchy, zo syntetických vlákien, s dĺžkovou hmotnosťou jednoduchej priadze 67 decitexov alebo viac, pletené alebo háčkované
               
               
                  Od 1. augusta do 31. júla.
               
               
                  15
               
            
                  09.7147
               
               
                  6115 30
               
               
                  Ostatné dámske dlhé pančuchy alebo podkolienky, z vlákien s dĺžkovou hmotnosťou jednoduchej priadze menej ako 67 decitexov, pletené alebo háčkované
               
               
                  Od 1. augusta do 31. júla.
               
               
                  25
               
            
                  09.7148
               
               
                  6115 96
               
               
                  Ostatné, zo syntetických vlákien, pletené alebo háčkované
               
               
                  Od 1. augusta do 31. júla.
               
               
                  175
               
            
                  09.7161
               
               
                  7321
               
               
                  Kachle, kotly s ohniskom, sporáky, kozuby (tiež s pomocnými kotlíkmi na ústredné kúrenie), ražne, koksové koše, plynové variče, ohrievače tanierov a podobné neelektrické výrobky, používané v domácnostiach, ich časti a súčasti, zo železa alebo ocele
               
               
                  Od 1. augusta do 31. júla.
               
               
                  20 000 kusov
               
            
                  09.7162
               
               
                  7323
               
               
                  Predmety na stolovanie, kuchynské alebo ostatné predmety pre domácnosť a ich časti a súčasti, zo železa alebo ocele; vlna zo železa alebo ocele; drôtenky na čistenie riadu a drôtené vankúšiky na čistenie alebo leštenie, rukavice a podobné predmety zo železa alebo ocele
               
               
                  Od 1. augusta do 31. júla.
               
               
                  50 000
               
            
                  09.7163
               
               
                  7325
               
               
                  Ostatné liate predmety zo železa alebo ocele
               
               
                  Od 1. augusta do 31. júla.
               
               
                  50 000